Forskrift om bortvisning og utvisning av personer fra Svalbard

Forskrift om bortvisning og utvisning av personer fra Svalbard er en norsk forskrift som gir Sysselmesteren på Svalbard myndighet til å bortvise og utvise personer fra Svalbard. Forskriften ble fastsatt ved kongelig resolusjon 3. februar 1995 med rettslig grunnlag i svalbardloven § 4, som blant annet gir Kongen i statsråd hjemmel til å fastsette regler om utvisning og offentlig orden på Svalbard.Svalbardloven § 4

Reglene i forskriften skiller ikke mellom norske og andre borgere, idet Svalbardtraktaten gir traktatlandenes borgere samme rett til tilgang på Svalbard som norske borgere.Svalbardtraktaten Den norske utlendingsloven og utlendingsforskriften gjelder ikke på Svalbard.Utlendingsloven § 6 fjerde ledd

Forskriften gir Sysselmesteren på Svalbard myndighet til å bortvise personer som ikke er i stand til å ta vare på seg selv eller som ikke har tilstrekkelige midler til å oppholde seg eller mulighet til å ernære seg på lovlig måte på Svalbard.

Referanser

Eksterne lenker
 Lovdata

Kategori:Svalbard
Bortvisning og utvisning av personer fra Svalbard
Kategori:Migrasjon
Kategori:Introduksjoner i 1995